Għandna storja ġmielha dwar il- mużika fil-festa ta' San Bert. Ir- Reġistru ta-l-Veneranda Lampade mibdi fil-25 ta' Awissu 1863 fih ħafna tagħrif. Bejnl-1863 u 1879, is-Surmast li kien jieħu ħsieb il-mużika fil-festa kien Dr Paolo Nani (1814 — 1904). Fl-1887 jissema Antonio Schembri, sew għall-mużika fil-Vista Pastorali ta' l-Isqof (15 ta' Frar), sew għall-Ewwel Għasar, Matutin, u Kompieta, vuċijiet u kuntrabaxx, fil-Festa ta' San Bert. Fl-1888 jidher l-isem ta' Mro Riccardo Bugeja (1845 — 1926). Fl-1897, reġgħu daħħlu lil Antonio Schembri għall- Għasar u Quddiesa, F'nota, naqraw li fl-1898 sar ħlas ta' lira (£m1) lil Dun Nicola Sciberras għal- Ghasar u Matutin tal-Festa. Dan l- istess Dun Nikol (bil-kunjom Sciberras Azzopardi) tana l- Innu ta' San Bert fl-1891, li għadna nkantawh fid-dħul tal- purċissjoni. Huwa ħa ħsieb il- Vespri u l-Matutin fis-snin 1899, 1901 u 1902. Huwa msejjaħ ukoll bħala' 'Don Nicola del Naxaro'', u għamel diversi snin organista tal- parroċċa tagħna. Nerġgħu nsibuh għall-muzika tat-tridu bejn is-snin 1904 u 1906. Għall-Quddiesa u t-Tieni Għasar bejn l-1902 u 1907 ġabu lis-Surmast Riccardo Buġeja. Mill-1907 sal-1915 kellna l- organista Ġovanni Battista Gatt. U fl-1912 insibu lil Ġovanni Battista Grech għat- Tridu u l-Matutin ta' San Bert. Fl-1916 niltaqgħu mad- Direttur Alfonso Kissaun, għal diversi servizzi esegwiti fit- Tridu u fil-Festa. Dan kompla jieħu ħsieb sa l-1921. .: Għandna riċevuta bid-data tad- 29 ta' Awissu 1922 li turi lil Ferdinando Camilleri (1858 — 1942) bħala surmast tal-Festa. Għal żmien twil bqajna nisimgħu l-famużi responsorji tal-Matutin miktubin minnu għal Hal Luqa u Hal Gargur. Dawn kompla jsemmagħhomina ibnu Mro Giuseppe Camilleri li daħal warajh fis-snin Tletin. Giuseppe Camilleri kien laħaq Parroċċa Għargħur Messaġġ mid-Direttur tal-Kor Pax Christi Il-Mużika ta' San Bert Dun Karm Bezzina Jawgura il-Festa t-Tajba Assistent Direttur tat-Teatru Rjal bejn 1926 u 1934, u għalhekk għall-Festa kien iġib żijuh Agostino (vjolinista), u kantanti bħal Cefai, Zammit Harrison, Oreste Chircop, u Jackie Aloisio. Huwa kien imqabbad għall-festa kollha bit-Tridu, l-Għasrien u l- Quddiesa Solenni. Bħala organista tat-Tridu u l-matutin kien jibgħat lil Nazju Sant (il- Blejti), mir-raħal tagħna, li kien joqgħod Birkirkara. Mro Camilleri dam jagħtina s- servizz tiegħu sakemm ma baqax jiflaħ. Miet fid-19 ta' Awissu 1976. Minfloku, imma bl-istess mużika tiegħu, daħħal Dun Ġużepp Cachia għall- Quddiesa u l-Għasar tal-Festa. Għat-Tridu u lejlet il-festa kif ukoll il-Barka ta' l-aħħar, beda jaħseb il-Kor 'Pax Christi' tal-parroċċa. Mill-1982 sa l-2002 Mro Carmelo Callus kien imexxi l- Quddiesa Solenni u l-Għasar tal-Festa. Fis-Sena 2003 reġgħet bdiet issir il-Quddiesa l-Kbira ta' Mro G. Camilleri taħt id- direzzjoni ta' Mro Christopher Muscat.